„СОЦИАЛНИ НОРМИ“ ЕООД СТАРТИРА ИЗПЪЛНЕНИЕТО НА НОВ ПРОЕКТ

Проектът е с наименование „Оборудване и обзавеждане в Резидентни услуги за лица с психични разстройства в град Рила” и на стойност 50 000.00 лв. и се финансира от Фонд „Социална закрила“. Бенефициентът ще осигури 7 500.00 лева съфинансиране, а средствата от Фонда са 42 500.00 лв. Периодът на реализация е 4 месеца /считано от 15.05.2024г./, като целта на проекта е повишаване качеството на живот, осигуряване на индивидуализирана подкрепа за водене на относително самостоятелен и независим живот чрез модернизиране на оборудването и обзавеждането и подобряване условията за 25 потребители, настанени в резидентни услуги за лица с психични разстройства – град Рила.

Предвидено е закупуване на оборудване за изпълнение на дейности, които допринасят за активен и здравословен начин на живот на хора със специфични потребности чрез физическа активност, обособяване на стая за срещи с близки, приятели и други лица от близкото обкръжение на потребителите, както и закупуване на ново оборудване и обзавеждане за спалните, кухнята и трапезарията на социалните услуги.

В резултат от изпълнение на проекта се очаква:

* Създаване на благоприятна среда за развитието и социалното включване на хората с психични разстройства.
* Осигуряване подходящо равнище на интервенция и подкрепа, което дава възможност на хората да постигнат максимална самостоятелност и контрол над собствения си живот.
* Осигуряване на условия за развитие на потенциала на хората с увреждания, максимално съобразени с тяхната възраст, с потребностите, желанията и възможностите им.